pythainlp/thaigov-v2-corpus-22032023 huggingface dataset:
วันพุธที่ 12 ตุลาคม 2565
สธ. เตือนประชาชนพื้นที่เสี่ยงระวังจมน้ำ กำชับเจ้าหน้าที่ป้องกันตนเองก่อนออกปฏิบัติงาน
กระทรวงสาธารณสุข เตือนประชาชนในพื้นที่เสี่ยงน้ำท่วมระวังอุบัติเหตุจมน้ำ พร้อมกำชับเจ้าหน้าที่ทุกฝ่ายสวมเสื้อชูชีพป้องกันตนเองก่อนออกปฏิบัติงานช่วยเหลือผู้ประสบภัย และเฝ้าระวังติดตามสถานการณ์ ดูแลอาคารสถานที่ ครุภัณฑ์
กระทรวงสาธารณสุข เตือนประชาชนในพื้นที่เสี่ยงน้ำท่วมระวังอุบัติเหตุจมน้ำ พร้อมกำชับเจ้าหน้าที่ทุกฝ่ายสวมเสื้อชูชีพป้องกันตนเองก่อนออกปฏิบัติงานช่วยเหลือผู้ประสบภัย และเฝ้าระวังติดตามสถานการณ์ ดูแลอาคารสถานที่ ครุภัณฑ์ ด้วยหลัก “ป้องกัน ยกสูง และเคลื่อนย้าย” เผยข้อมูลตั้งแต่เดือนสิงหาคม - ตุลาคม 2565 พบผู้เสียชีวิตจากการจมน้ำถึง 82 ราย
วันนี้ (12 ตุลาคม 2565) นายแพทย์โอภาส การย์กวินพงศ์ ปลัดกระทรวงสาธารณสุข เปิดเผยถึงสถานการณ์น้ำท่วม ว่า ขณะนี้ประเทศไทยยังคงมีสถานการณ์น้ำท่วมฉับพลัน น้ำป่าไหลหลาก น้ำล้นตลิ่งและน้ำท่วมใน 33 จังหวัด ประชาชนได้รับผลกระทบ 224,774 ครัวเรือน มีการเปิดศูนย์อพยพใน 14 จังหวัด รวม 187 แห่ง ส่วนสถานบริการสาธารณสุขได้รับผลกระทบสะสม 191 แห่ง ประกอบด้วย สำนักงานสาธารณสุขจังหวัด 1 แห่ง โรงพยาบาล 14 แห่ง สำนักงานสาธารณสุขอำเภอ 8 แห่ง รพ.สต. 168 แห่ง ศสม. 5 แห่ง เปิดให้บริการได้ตามปกติ 146 แห่ง เปิดให้บริการบางส่วน 22 แห่ง และปิดหรือย้ายจุดบริการ 23 แห่ง ได้กำชับให้สถานบริการในพื้นที่เสี่ยงติดตามสถานการณ์อย่างใกล้ชิด เตรียมสำรองยา เวชภัณฑ์ อุปกรณ์ทางหารแพทย์ให้เพียงพอต่อการให้บริการ และดูแลอาคารสถานที่ ครุภัณฑ์ ด้วยหลัก “ป้องกัน ยกสูง และเคลื่อนย้าย” ทั้งนี้ ตั้งแต่เดือนสิงหาคม 2565 จนถึงปัจจุบัน หน่วยงานสาธารณสุขในพื้นที่ได้จัดทีมปฏิบัติการด้านการแพทย์รวม 551 ทีม ออกให้บริการเชิงรุกต่อเนื่องทั้งการเยี่ยมบ้าน ให้สุขศึกษา แจกยาชุดช่วยเหลือผู้ประสบภัย และตรวจรักษาโรคทั่วไป รวมผู้รับบริการ 91,532 รายส่วนใหญ่เป็นการเจ็บป่วยด้วยโรคระบบทางเดินหายใจ ระบบผิวหนัง เช่น แพ้ ผื่นคัน ระบบกล้ามเนื้อและกระดูก และปวดศีรษะ/เวียนศีรษะ
นายแพทย์โอภาส กล่าวต่อว่า จากสถานการณ์น้ำท่วมที่เกิดขึ้น มีรายงานผู้เสียชีวิตสะสมแล้ว 87 ราย บาดเจ็บ 21 ราย โดยสาเหตุการเสียชีวิตเกิดจากการจมน้ำถึง 82 ราย จึงขอเตือนประชาชนที่อยู่ในพื้นที่น้ำท่วมให้ระมัดระวังอันตรายจากการจมน้ำ ควรหลีกเลี่ยงการเดินหรือขับรถฝ่ากระแสน้ำเชี่ยว หากต้องเข้าพื้นที่น้ำท่วม หรือต้องทำกิจกรรมทางน้ำ ขอให้เตรียมอุปกรณ์ป้องกันการจมน้ำติดไปด้วย เช่น เสื้อชูชีพ ห่วงยาง ถังแกลลอน หรืออุปกรณ์อื่นๆ ที่ช่วยให้ลอยตัวได้ ส่วนพ่อแม่ผู้ปกครองต้องดูแลเด็กอย่างใกล้ชิด ไม่ปล่อยให้เด็กลงเล่นน้ำ สำหรับเจ้าหน้าที่ที่จะต้องออกปฏิบัติการให้การช่วยเหลือผู้ประสบภัย ต้องสวมเสื้อชูชีพทุกครั้ง เพื่อความปลอดภัยและลดการสูญเสียจากอุบัติเหตุจมน้ำ
********************************* 12 ตุลาคม 2565
วันพุธที่ 21 กันยายน 2565
ลดอัตรานำส่งเงินสมทบผู้ประกันตน ม.33 และ 39 เป็นเวลา 3 เดือน
วันพุธที่ 21 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลบรรเทาภาระนายจ้างและผู้ประกันตน โดยอนุมัติหลักการร่างกฎกระทรวงกำหนดอัตราเงินสมทบกองทุนประกันสังคม ซึ่งเป็นการปรับลดอัตรานำส่งเงินสมทบให้แก่ฝ่ายนายจ้างและผู้ประกันตน ตามมาตรา 33 จากเดิมที่นำส่งเงินสมทบเข้ากองทุนประกันสังคมร้อยละ 5 เหลือเพียงร้อยละ 3 ของค่าจ้างผู้ประกันตน ส่วนฝ่ายรัฐบาลจะจ่ายเงินสมทบให้เท่าเดิม คือในอัตราร้อยละ 2.75 ของค่าจ้างผู้ประกันตน พร้อมทั้งปรับลดอัตรานำส่งเงินสมทบให้แก่ผู้ประกันตนตามมาตรา 39 จากเดิมนำส่งเดือนละ 432 บาท ลดเหลือ 240 บาท เป็นระยะเวลา 3 เดือน คืองวดเดือน ต.ค. - ธ.ค.2565 เพื่อเพิ่มสภาพคล่องให้ผู้ประกันตนและนายจ้างมีเงินหมุนเวียนไว้ใช้จ่ายเพิ่มมากขึ้น
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 19 ตุลาคม 2565
จุรินทร์ ลุยเพิ่มกิจการวิสาหกิจเพื่อสังคม เสริมศักยภาพเข้มแข็งอย่างยั่งยืนร่วมดูแลสังคม
จุรินทร์ ลุยเพิ่มกิจการวิสาหกิจเพื่อสังคม เสริมศักยภาพเข้มแข็งอย่างยั่งยืนร่วมดูแลสังคม
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า เมื่อวันที่ 19 ต.ค. 65 นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมคณะกรรมการส่งเสริมวิสาหกิจเพื่อสังคม ซึ่งภายใต้การกำกับดูแลของนายจุรินทร์ในช่วงสามปีที่ผ่านมา ทางสำนักงานส่งเสริมวิสาหกิจเพื่อสังคม (สวส.) ได้ผ่านร่างกฏหมายครบตามเป้าหมายรวม 37 ฉบับ มีผลบังคับใช้แล้ว 29 ฉบับ มากไปกว่านั้น ได้ขับเคลื่อนการจัดตั้งวิสาหกิจเพื่อสังคม จาก 129 กิจการในปี 2562 เป็น 214 กิจการ ณ ปัจจุบัน แม้ต้องเผชิญสถานการณ์โควิด19 ในช่วงสองปีที่ผ่านมา สำหรับปี 2566 นายจุรินทร์ ตั้งเป้าให้เพิ่มจำนวนกิจการอย่างน้อย 20 % หรือเพิ่มเป็น 256 กิจการ
นางสาวรัชดา กล่าวว่า เป้าหมายของรัฐบาลคือการส่งเสริมให้ภาคเอกชนเข้ามีส่วนร่วมในการดูแลสังคมและสิ่งแวดล้อม ซึ่งวิสาหกิจเพื่อสังคมเป็นกลไกสำคัญที่รัฐบาลมุ่งส่งเสริมให้มีความเข้มแข็งอย่างยั่งยืน นำกำไรที่ได้ไปแบ่งปันให้กับสังคมต่อไป ในปี 2566 นี้ สวส.ได้กำหนดนโยบายในการดำเนินการ ซึ่งสอดรับกับความเห็นของสมัชชาวิสาหกิจเพื่อสังคมดังนี้ 1) การพัฒนาศูนย์บ่มเพราะวิสาหกิจเพื่อสังคมเพื่อพัฒนาศักยภาพวิสาหกิจเพื่อสังคม 2) การพัฒนาข้อมูลแหล่งเงินทุนและทรัพยากรแก่วิสาหกิจเพื่อสังคม 3) การพัฒนากลไกการบริหารวิสาหกิจเพื่อสังคม 4) การส่งเสริมและประชาสัมพันธ์การตระหนักรู้เรื่องวิสาหกิจเพื่อสังคมให้เป็นที่รู้จักอย่างกว้างขวาง 5) การสร้างระบบนิเวศที่สนับสนุนการทำธุรกิจของวิชากิจเพื่อสังคม และ 6)การพัฒนาเครื่องมือวัดผลลัพธ์ของวิชาการเพื่อสังคมในบริบทประเทศไทย
แผนการดำเนินการต่อไป อาทิ
1) โครงการอบรมเชิงปฏิบัติการบ่มเพาะผู้ประกอบการเพื่อสังคมในระดับภูมิภาค มุ่งเน้นการพัฒนาศักยภาพผู้ประกอบการในระดับภูมิภาค
2) จัดกิจกรรมเพื่อผลักดันให้วิสาหกิจเพื่อสังคมใช้เครื่องมือประเมินผลลัพธ์ทางสังคมไม่น้อยกว่าร้อยละ 20
3)โครงการ Financial clinicให้คำปรึกษาวิสาหกิจเพื่อสังคม เพื่อเพิ่มโอกาสการเตรียมความพร้อมและเข้าถึงแหล่งทุนโดยความร่วมมือกับ
บรรษัทประกันสินเชื่ออุตสาหกรรมขนาดย่อม (บสย.)
4) สร้างการรับรู้ ให้ความรู้แก่วิสาหกิจเพื่อสังคมในการเข้าถึงแหล่งทุนต่างๆ
5) ร่วมหารือกับหน่วยงานที่เกี่ยวข้องด้านสิทธิประโยชน์ของวิสาหกิจเพื่อสังคม เช่น กรมสรรพากร กรมบัญชีกลาง และหน่วยงานอื่นๆ ที่เกี่ยวข้องเพื่อขยายโอกาสและพัฒนาสิทธิประโยชน์ให้กับวิสาหกิจเพื่อสังคมต่อไป
วันศุกร์ที่ 30 กันยายน 2565
ทิพานัน ชี้ คำวินิจฉัยศาลรัฐธรรมนูญถือเป็นเด็ดขาด ผูกพันทุกองค์กร ขอทุกฝ่ายพิทักษ์กระบวนการยุติธรรม  ย้อนฝ่ายค้านเหมือนรู้ข้อกฎหมาย  แต่ยื่นตีความเพื่อโหนกระแส
ทิพานัน ชี้ คำวินิจฉัยศาลรัฐธรรมนูญถือเป็นเด็ดขาด ผูกพันทุกองค์กร ขอทุกฝ่ายพิทักษ์กระบวนการยุติธรรม  ย้อนฝ่ายค้านเหมือนรู้ข้อกฎหมาย  แต่ยื่นตีความเพื่อโหนกระแสสร้างเงื่อนไขทางการเมือง วอนสังคมรู้เท่าทัน
วันที่ 30 กันยายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี กล่าวว่า ในการวินิจฉัยของศาลรัฐธรรมนูญ เป็นไปตามคำร้องของฝ่ายค้านที่ขอให้ศาลรัฐธรรมนูญวินิจฉัยตามรัฐธรรมนูญว่า “ความเป็นรัฐมนตรีของนายกรัฐมนตรีของ พลเอก ประยุทธ์ จันทร์โอชา สิ้นสุดลงตามรัฐธรรมนูญ มาตรา 170 วรรค 2 ประกอบมาตรา 158 วรรค 4 หรือไม่” จึงนัดแถลงด้วยวาจา ปรึกษาหารือ ลงมติ และอ่านคำวินิจฉัยในวันนี้ โดยศาลรัฐธรรมนูญมีมติโดยเสียงข้างมาก (6 ต่อ 3) วินิจฉัยว่า ผู้ถูกร้องดำรงตำแหน่งนายกรัฐมนตรีตามความในมาตรา 264 ของรัฐธรรมนูญแห่งราชอาณาจักรไทย พุทธศักราช 2560 นับแต่วันที่ 6 เม.ย. 2560 ถึงวันที่ 24 ส.ค. 2565 ผู้ถูกร้องดำรงตำแหน่งนายกรัฐมนตรียังไม่ครบกำหนดเวลาตามมาตรา 158 วรรค 4 ความเป็นรัฐมนตรีของนายกรัฐมนตรีผู้ถูกร้องไม่สิ้นสุดลงตามมาตรา 170 วรรค 2 ประกอบมาตรา 158 วรรค 4”
น.ส.ทิพานัน กล่าวว่า ซึ่งการวินิจฉัยคำร้องดังกล่าว เป็นประเด็นปัญหาข้อกฎหมาย โดยมีคำวินิจฉัยว่า ความมุ่งหมายตามรัฐธรรมนูญปี 2560 บทเฉพาะกาล มาตรา 264 เป็นไปตามหลักทั่วไปใช้บังคับกฎหมาย กฎหมายย่อมมีผลบังคับใช้ตั้งแต่วันประกาศใช้ เมื่อรัฐธรรมนูญปี 2560 มีผลใช้บังคับเมื่อ 6 เม.ย. 2560 ย่อมมีความหมายว่า ทุกบทบัญญัติของรัฐธรรมนูญมีผลใช้บังคับเป็นการทั่วไป กรณีตามมาตรา 158 วรรค 4 เรื่องระยะเวลา 8 ปี จึงต้องเริ่มนับทันที นับแต่รัฐธรรมนูญนี้มีผลใช้บังคับ
“สำหรับแถลงการณ์ของพรรคร่วมฝ่ายค้านที่มองว่าคำวินิจฉัยของศาลรัฐธรรมนูญนั้น ตีความขัดหรือแย้งกับรัฐธรรมนูญ พร้อมกับเรียกร้องให้พล.อ.ประยุทธ์ลาออกจากตำแหน่งนายกฯ นั้น ฝ่ายค้านต้องระมัดระวังการเคลื่อนไหวที่แสดงออกถึงการไม่ยอมรับอำนาจตุลาการ เหมือนเอาอคติเป็นที่ตั้ง ทั้งที่ศาลรัฐธรรมนูญก็วินิจฉัยไปตามข้อกฎหมายตามที่ฝ่ายค้านยื่นร้องตีความทุกประการ” น.ส.ทิพานัน กล่าว
“น่าสังเกตว่าฝ่ายค้านอาจจะทราบถึงข้อกฎหมายดีอยู่แล้วว่า วาระการดำรงตำแหน่งของพล.อ.ประยุทธ์ ยังไม่ครบวาระตามรัฐธรรมนูญ 2560 เพียงแต่อาจยื่นคำร้องต่อศาลรัฐธรรมนูญเพื่อหวังสร้างเงื่อนไขทางการเมือง โหนกระแสคำวินิจฉัย และคำแถลงการณ์ยังส่อเจตนาให้เห็นว่าไม่ยอมรับกระบวนการยุติธรรม และหากเป็นเช่นนั้นก็ต้องขอให้สังคมรู้เท่าทันเล่ห์การเมืองตรงนี้ด้วย” น.ส.ทิพานัน กล่าว
น.ส.ทิพานัน กล่าวว่า ในเวลานี้พี่น้องประชาชนสามารถร่วมช่วยกันไม่สนับสนุนให้ฝ่ายใดทำลายกระบวนการยุติธรรม ทำลายบรรยากาศสำคัญในการเดินหน้าฟื้นฟูประเทศ และที่สำคัญประเทศไทยกำลังเป็นเจ้าภาพในการจัดประชุมเอเปค 2022 ในอีก 1 เดือนข้างหน้า ซึ่งจะเป็นโอกาสที่ยิ่งใหญ่ที่พี่น้องประชาชนชาวไทยจะได้ร่วมกันเป็นเจ้าภาพสร้างความร่วมมือในภูมิภาคเอเชียแปซิฟิก เป็นโอกาสทางด้านเศรษฐกิจอย่างมหาศาล ของคนไทยทุกคน
วันพฤหัสบดีที่ 15 กันยายน 2565
พิธีมอบรางวัลองค์กรส่งเสริมคนดี คนเก่ง คนกล้า วุฒิสภา
กระทรวงอุตสาหกรรม ร่วมงานพิธีมอบรางวัลองค์กรส่งเสริมคนดี คนเก่ง คนกล้า วุฒิสภา
วันนี้ (15 กันยายน 2565) นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ร่วมงานพิธีมอบรางวัลองค์กรส่งเสริมคนดี คนเก่ง คนกล้า วุฒิสภา โดยมีพลอากาศเอก ประจิน จั่นตอง ประธานคณะกรรมาธิการการอุดมศึกษา วิทยาศาสตร์ วิจัยและนวัตกรรม วุฒิสภา เป็นประธานในพิธี และมีนายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นางศิริเพ็ญ เกียรติเฟื่องฟู รองผู้อำนวยการสำนักงานเศรษฐกิจอุตสาหกรรม นางสาวประเทือง พฤกษาพิทักษ์กุล เลขานุการกรม กรมส่งเสริมอุตสาหกรรม และ นายธวัช หะหมาน นัก​วิทยาศาสตร์​ชำนาญการพิเศษ สำนักงานคณะกรรมการอ้อยและน้ำตาลทราย ผู้แทนหน่วยงานร่วมรับมอบโล่รางวัล ณ อาคารรัฐสภา
พิธีมอบรางวัลองค์กรส่งเสริมคนดี คนเก่ง คนกล้า วุฒิสภา จัดขึ้นเพื่อให้เกิดการกระตุ้นแรงบันดาลใจในการประพฤติ การปฏิบัติตนให้เป็นคนดี คนเก่ง คนกล้าในชุมชน สังคมและประเทศ เพื่อเป็นตัวอย่างการพัฒนาทรัพยากรมนุษย์ให้มีความเพียบพร้อมทั้งความดี ความเก่ง และความกล้าควบคู่กันไป และเพื่อให้องค์กรภาครัฐ ภาคเอกชน และภาคประชาชนให้ความสำคัญต่อการสร้างและพัฒนาคนไทยให้เป็นคนดี คนเก่ง และคนกล้า
ทั้งนี้ กระทรวงอุตสาหกรรม ได้จัดส่งโครงการฯ เพื่อเข้าร่วมกิจกรรม จำนวน 4 โครงการ ดังนี้ 1) กรมส่งเสริมอุตสาหกรรม “โครงการ คนดี ศรี กสอ.” 2) กรมอุตสาหกรรมพื้นฐานและการเหมืองแร่ “โครงการคนพิมพ์ดี กพร.” 3) สำนักงานคณะกรรมการอ้อยและน้ำตาลทราย “โครงการยกย่องบุคลากร คนดี ศรี สอน.” และ 4) สำนักงานเศรษฐกิจอุตสาหกรรม “โครงการกิจกรรมบุคคลควรยกย่อง “คนคุณค่า” สศอ”
วันพุธที่ 21 กันยายน 2565
ครม. ผ่านแผนการส่งเสริมวิสาหกิจขนาดกลางและขนาดย่อม ฉบับที่ 5 (พ.ศ. 2566 - 2570)  เสริมแกร่ง SMEs ไทยเป็นพลังขับเคลื่อนเศรษฐกิจแข่งขันในระดับสากล  ชูเกษตรสู่การทำธุรกิจแบบมืออาชีพ
ครม. ผ่านแผนการส่งเสริมวิสาหกิจขนาดกลางและขนาดย่อม ฉบับที่ 5 (พ.ศ. 2566 - 2570)  เสริมแกร่ง SMEs ไทยเป็นพลังขับเคลื่อนเศรษฐกิจแข่งขันในระดับสากล  ชูเกษตรสู่การทำธุรกิจแบบมืออาชีพ
วันที่ 21 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผย รัฐบาลเดินหน้าส่งเสริมวิสาหกิจขนาดกลางและขนาดย่อมไทย ให้มีบทบาททางเศรษฐกิจในทุกระดับ สร้างการเติบโตทางเศรษฐกิจและมีส่วนช่วยลดความเหลื่อมล้ำได้ โดยที่ประชุมคณะรัฐมนตรีวานนี้ (20 ก.ย. 65) มีมติเห็นชอบแผนการส่งเสริมวิสาหกิจขนาดกลางและขนาดย่อม ฉบับที่ 5 (พ.ศ. 2566 - 2570) เพื่อเป็นกรอบแนวทางการดำเนินงานในการส่งเสริมวิสาหกิจขนาดกลางและขนาดย่อม (SME) ของประเทศ และใช้เป็นแนวทางในการจัดทำแผนปฏิบัติการและจัดทำงบประมาณในส่วนที่เกี่ยวกับการส่งเสริม SME อย่างบูรณาการร่วมกันกับหน่วยงานที่เกี่ยวข้องด้วย โดยตัวชี้วัด คือ สัดส่วนผลิตภัณฑ์มวลรวมในประเทศของ SME ต่อผลิตภัณฑ์มวลรวมในประเทศทั้งหมดไม่น้อยกว่าร้อยละ 40 ในปี 2570
ร่างแผนการส่งเสริมวิสาหกิจขนาดกลางและขนาดย่อม ฉบับที่ 5 (พ.ศ. 2566 - 2570) กำหนดแนวทางการดำเนินงานไว้ 3 ประเด็นการส่งเสริมและ 15 กลยุทธ์ ดังนี้
ประเด็นส่งเสริมที่ 1) การสร้างการเติบโตที่ครอบคลุมทุกกลุ่ม มีกลยุทธ์และแนวทางการขับเคลื่อน อาทิ การพัฒนาธุรกิจในระยะเริ่มต้นให้เริ่มธุรกิจได้อย่างมั่นคง ยกระดับธุรกิจให้มีศักยภาพในการแข่งขันในระดับโลก ฟื้นฟูธุรกิจที่ประสบปัญหาให้ฟื้นตัว ช่วยเหลือธุรกิจที่ยังชีพให้สามารถอยู่รอด สนับสนุนผู้ประกอบการสูงอายุในการดำเนินธุรกิจ ส่งเสริมการเกษตรสู่การทำธุรกิจแบบมืออาชีพ
ประเด็นส่งเสริมที่ 2) สร้างการเติบโตแบบมุ่งเป้า ภายใต้กลยุทธ์และแนวทางกับการขับเคลื่อน ได้แก่ สร้างส่วนแบ่งตลาดในประเทศให้เพิ่มขึ้น ส่งเสริมการเข้าสู่สากล
ประเด็นส่งเสริมที่ 3 ) พัฒนาสภาพแวดล้อมให้สนับสนุนการเติบโตของธุรกิจ โดยมีกลยุทธ์และแนวทางการขับเคลื่อน ได้แก่ สนับสนุนการเข้าถึงแหล่งเงินทุน สนับสนุนการพัฒนาเทคโนโลยีและนวัตกรรม สร้างความพร้อมของบุคลากรและแรงงาน มีศูนย์กลางในการให้ข้อมูล องค์ความรู้และบริการ ปรับปรุง กฎหมาย กฎระเบียบที่เป็นอุปสรรคต่อการดำเนินธุรกิจ และพัฒนาระบบข้อมูลเพื่อสนับสนุนการกำหนดนโยบาย
“แผนการส่งเสริม SMEฯ ฉบับที่ 5 มีสาระที่เปลี่ยนแปลงจากแผนการส่งเสริม SMEฯ ฉบับที่ 4 พ.ศ. 2560 - 2564 โดยเพิ่มเติมจำนวน 2 กลยุทธ์และแนวทาง คือ สนับสนุนผู้ประกอบการสูงอายุในการดำเนินธุรกิจ และส่งเสริมเกษตรกรสู่การทำธุรกิจแบบมืออาชีพ” นายอนุชา กล่าว
วันพุธที่ 28 กันยายน 2565
รองโฆษกฯ นางสาวรัชดาฯ เผยรัฐบาลแสวงหาร่วมมือกับทุกหน่วยงานที่เกี่ยวข้องแก้ไขปัญหามะพร้าว และถั่วเหลือง พร้อมร่วมมือผู้ประกอบการชะลอการนำเข้า
รองโฆษกฯ นางสาวรัชดาฯ เผยรัฐบาลแสวงหาร่วมมือกับทุกหน่วยงานที่เกี่ยวข้องแก้ไขปัญหามะพร้าว และถั่วเหลือง พร้อมร่วมมือผู้ประกอบการชะลอการนำเข้า เชื่อมั่นปลายปี 2565 ราคามะพร้าวในประเทศจะกลับสู่ภาวะปกติ
วันที่ 28 กันยายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลมุ่งแก้ไขปัญหาราคามะพร้าวช่วยเหลือดูแลเกษตรกรผู้ได้รับผลกระทบ โดยมีกระทรวงเกษตรและสหกรณ์ และกระทรวงพาณิชย์ร่วมบูรณาการการทำงานร่วมกับทุกภาคส่วน มุ่งหวังให้ปริมาณผลผลิตมะพร้าวที่ออกสู่ตลาด และปริมาณการบริโภคในประเทศ สมดุลกับสัดส่วนปริมาณการนำเข้า เพื่อให้ไม่ส่งผลกระทบต่อราคามะพร้าวที่เกษตรกรขาย
ทั้งนี้ เพื่อเสริมสร้างความเข้มแข็งให้กับเกษตรกรมะพร้าว กระทรวงเกษตรและสหกรณ์ได้ลงพื้นที่ติดตามสถานการณ์ ร่วมรับฟังปัญหาจากเกษตรชาวสวนมะพร้าวเมื่อเดือนสิงหาคม 2565 และจะเร่งดำเนินการตามมติที่ประชุมคณะกรรมการพืชน้ำมันและน้ำมันพืช เมื่อวันที่ 22 กันยายน 2565 แก้ไขปัญหาราคามะพร้าวตกต่ำ ได้แก่ 1) ผู้ประกอบการยินดีที่จะชะลอการนำเข้ามะพร้าวผลปี 2565 ช่วงที่ 2 (เดือนกันยายน – ธันวาคม 2565) รวมทั้งพร้อมให้ความร่วมมือในการชะลอการนำเข้ามะพร้าวผล กะทิสำเร็จรูป และกะทิแช่แข็ง ออกไปก่อนจนกว่าราคามะพร้าวผลภายในประเทศจะกลับสู่ภาวะปกติ 2) เห็นชอบการใช้มาตรการปกป้องพิเศษ (Special Safeguard Measure: SSG) สำหรับสินค้ามะพร้าว ปี 2565 ในกรณีที่มีการนำเข้ามะพร้าวผลแก่เกินกว่า 305,335 ตัน ผู้ประกอบการจะต้องเสียภาษีเพิ่มขึ้นเป็นอัตราร้อยละ 72 เพื่อไม่ให้เกษตรกรได้รับผลกระทบทางด้านราคาจากการที่มีการนำเข้ามากเกินไป ซึ่งมาตรการดังกล่าวจะสามารถช่วยลดมะพร้าวที่อยู่ในล้งและตามบ้านเรือนของเกษตรกรได้ และคาดว่าจะส่งผลให้ราคามะพร้าวผลแห้ง (ใหญ่) เพิ่มสูงขึ้นกลับมาเป็นผลละ 12 - 15 บาท ได้ในช่วงไตรมาสสุดท้ายของปี 2565
นอกจากนี้ ที่ประชุมฯ ยังหาแนวทางช่วยให้เกษตรกรไม่ได้รับผลกระทบจากการเปิดตลาด การบริหารการนำเข้าสินค้าเมล็ดถั่วเหลือง และสินค้าน้ำมันถั่วเหลืองและแฟรกชันของน้ำมันถั่วเหลือง มะพร้าวและมะพร้าวฝอย เนื้อมะพร้าวแห้ง และน้ำมันมะพร้าวและแฟรกชันของน้ำมันมะพร้าว 3 ปี (ปี 2566 – 2568) โดยในส่วนของการบริหารจัดการสินค้าเมล็ดถั่วเหลือง ผู้มีสิทธินำเข้าเมล็ดถั่วเหลืองยินดีให้การสนับสนุนและส่งเสริมด้านการผลิต และรับซื้อเมล็ดถั่วเหลืองภายในประเทศ ในราคาตามกลไกตลาด แต่ไม่ต่ำกว่าราคาขั้นต่ำ ตามชั้นคุณภาพ ซึ่งเป็นระดับราคาที่เพิ่มขึ้นจากช่วง ปี 2563 – 2565 อีกกิโลกรัมละ 2.25 บาท รวมทั้งยินดี สนับสนุนค่าใช้จ่ายในการรวบรวมผลผลิตเมล็ดถั่วเหลืองให้กับสหกรณ์การเกษตรและวิสาหกิจชุมชน เพิ่มเติมอีกในราคากิโลกรัมละละ 2 บาท เพื่อสร้างความเข้มแข็งให้กับสหกรณ์การเกษตร/วิสาหกิจชุมชน
“รัฐบาลไม่ได้นิ่งนอนใจต่อทุกปัญหาเกี่ยวกับสินค้าเกษตร มุ่งมั่น และแสวงหาความร่วมมือกับทุกหน่วยงานที่เกี่ยวข้อง เพื่อแก้ไขความเดือดร้อนของพี่น้องเกษตรกรมาอย่างต่อเนื่อง ทั้งนี้ ขอขอบคุณทุกผู้ประกอบการที่ให้ความร่วมมือปฏิบัติตามการดำเนินนโยบายของรัฐบาลมาโดยตลอดมา ทั้งนี้ รัฐบาลเชื่อมั่นว่า ความร่วมมือร่วมใจของทุกภาคส่วนนี้จะทำให้สามารถแก้ไขปัญหาผ่านทุกอุปสรรคไปด้วยกัน” นางสาวรัชดาฯ กล่าว
วันอังคารที่ 11 ตุลาคม 2565
ครม.อนุมัติ โครงการก่อสร้างปรับปรุงขยาย และการบริหารจัดการลดน้ำสูญเสีย และโครงการก่อสร้างปรับปรุงกิจการประปา อปท. 19 โครงการ ป้องกันปัญหาน้ำไม่เพียงพอและความต้องการใช้น้ำ
ครม.อนุมัติ โครงการก่อสร้างปรับปรุงขยาย และการบริหารจัดการลดน้ำสูญเสีย และโครงการก่อสร้างปรับปรุงกิจการประปา อปท. 19 โครงการ ป้องกันปัญหาน้ำไม่เพียงพอและความต้องการใช้น้ำใน 10 ปีข้างหน้า คาดแล้วเสร็จสามารถให้บริการผู้ใช้น้ำเพิ่มอีกกว่า 1แสนราย
น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่าที่ประชุมคณะรัฐมนตรี (ครม.) เมื่อวันที่ 11 ตุลาคม 2565 มีมติอนุมัติวงเงินงบประมาณรวมทั้งสิ้น 6,077.808 ล้านบาท ให้กระทรวงมหาดไทยดำเนินโครงการเพื่อการพัฒนาปี 2564 ของการประปาส่วนภูมิภาค (กปภ.) เพื่อเพิ่มประสิทธิภาพของระบบผลิตน้ำระบบส่งน้ำ และระบบจ่ายน้ำประปา ให้สามารถบริการน้ำประปาแก่ประชาชนได้เพิ่มขึ้นในอนาคตอย่างพอเพียง รวมทั้งเพื่อบริหารจัดการลดน้ำสูญเสียในระบบผลิต - จ่ายให้เป็นไปตามเป้าหมาย และใช้ทรัพยากรที่มีอยู่อย่างจำกัดได้อย่างมีประสิทธิภาพ รวมทั้งสิ้น 19 โครงการประกอบด้วย (1) โครงการก่อสร้างปรับปรุงขยาย และการบริหารจัดการลดน้ำสูญเสีย จำนวน 16โครงการ และ (2) โครงการ ก่อสร้างปรับปรุงกิจการประปาองค์การปกครองส่วนท้องถิ่น (อปท.) จำนวน 3 โครงการ
น.ส.ทิพานัน กล่าวว่า ทั้งนี้เนื่องจากปัญหาระบบน้ำดิบ เช่น แหล่งน้ำดิบในบางพื้นที่ไม่มีคุณภาพ ปัญหาระบบผลิตน้ำ อาทิ ประชากรและครัวเรือนในแต่ละพื้นที่ มีอัตราเพิ่มขึ้นทุกปีอย่างต่อเนื่อง ซึ่งกำลังการผลิตน้ำที่มีอยู่ ไม่สามารถรองรับความต้องการใช้น้ำใน 10 ปีข้างหน้าได้ โดยอยู่ระหว่างการจัดหาที่ดินเพื่อก่อสร้างสถานีสูบน้ำดิบ สถานีผลิตน้ำ และสถานีจ่ายน้ำแห่งใหม่จำนวน 12 แห่ง ได้แก่ สาขาทุ่งสง/ เชียงราย/ นครพนม /ปักธงชัย – โชคชัย/ แพร่ - เด่นชัย (สูงเม่น)/โพนทอง/บ้าเหน็จณรงค์/ปากพนัง/ ชัยบาดาล - (สระโบสถ์)/ศรีเชียงใหม่/เกาะพงัน/มหาชนะชัย และก่อสร้างบนที่ดินเดิมทั้งหมด 7 แห่ง ได้แก่สาขาเชียงคาน/กบินทร์บุรี/บ้านดุง - (เพ็ญ-บ้านธาตุ) - (บ้านม่วง)/บ้านผือ - (กลางใหญ่) - (น้ำโสม) - (กุดจับ)/ ชุมพร/บ้านฉาง/พนมสารคาม
น.ส.ทิพานัน กล่าวว่า เมื่อก่อสร้างแล้วเสร็จจะสามารถให้บริการผู้ใช้น้ำเพิ่มอีก 104,800 ราย ซึ่งจะช่วยให้ประชาชนในเขตพื้นที่จำหน่ายน้ำของโครงการได้รับบริการน้ำสะอาดที่มีคุณภาพและปริมาณ เพียงพอสำหรับใช้เพื่อการอุปโภค บริโภค ในส่วนของงบประมาณที่ประชุมครม.ได้เสนอให้ กปภ.พิจารณาใช้จ่ายเงินลงทุนจากเงินรายได้เป็นลำดับแรก และหากมีความจำเป็นต้องกู้เงิน ให้ กปภ. ดำเนินการตามความเห็นของกระทรวงการคลัง โดยพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้มีข้อสั่งการให้ดำเนินโครงการด้วยความสุจริต โปร่งใสเป็นธรรม มีประสิทธิภาพ สามารถตรวจสอบได้ทุกขั้นตอน
วันพฤหัสบดีที่ 29 กันยายน 2565
ขยายเวลาบรรเทาค่าไฟฟ้าและน้ำประปาแก่ผู้มีบัตรสวัสดิการแห่งรัฐ
วันพฤหัสบดีที่ 29 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลช่วยเหลือผู้มีรายได้น้อย โดยเห็นชอบขยายเวลามาตรการบรรเทาภาระค่าไฟฟ้าและน้ำประปา
แก่ผู้มีบัตรสวัสดิการแห่งรัฐ ต่อไปอีก 7 เดือน คือ ต.ค.2565 – เม.ย.2566 พร้อมวงเงินงบประมาณ 1,933
ล้านบาท ครอบคลุมค่าไฟฟ้าของกลุ่มเป้าหมายประมาณ 810,000 ครัวเรือน และค่าน้ำประปาราว 210,000
ครัวเรือน โดยผู้มีบัตรสวัสดิการแห่งรัฐที่ใช้ไฟฟ้าไม่เกิน 50 หน่วย/เดือน ติดต่อกัน 3 เดือน
ได้รับสิทธิ์ค่าไฟฟ้าฟรีตามมาตรการที่มีอยู่ในปัจจุบัน ผู้ใช้ไฟฟ้าเกิน 50 หน่วย/เดือน
จะได้รับสนับสนุนค่าไฟฟ้าวงเงิน 315 บาท/ครัวเรือน/เดือน สำหรับค่าน้ำประปา กรณีใช้ไม่เกิน 315 บาท
จะได้รับวงเงินสนับสนุน 100 บาท/ครัวเรือน/เดือน
เพื่อแบ่งเบาภาระค่าใช้จ่ายด้านสาธารณูปโภคขั้นพื้นฐานซึ่งจำเป็นต่อการดำรงชีวิตแก่ผู้มีรายได้น้อย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันเสาร์ที่ 10 กันยายน 2565
รัฐบาลโชว์ยอดการใช้จ่าย 3 โครงการกระตุ้นการบริโภคสะสมเกิน 1. 6 หมื่นล้านบาท
รัฐบาลโชว์ยอดการใช้จ่าย 3 โครงการกระตุ้นการบริโภคสะสมเกิน 1. 6 หมื่นล้านบาท  ขณะที่ การลงทะเบียนบัตรสวัสดิการแห่งรัฐ 2565 ผ่าน 2 ช่องทาง ได้แก่ เว็บไซต์และ 7 หน่วยงาน ยังไม่พบปัญหาอุปสรรค
วันนี้(10ก.ย.65)นายอนุชาบูรพชัยศรี รองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจำสำนักนายกรัฐมนตรี เปิดเผยยอดรวมการใช้จ่ายภาครัฐและประชาชนภายใต้“มาตรการรักษาระดับการบริโภคภายในประเทศปี2565” ณวันศุกร์ที่8กันยายน2565เวลา23.00น.ผู้ใช้สิทธิสะสมรวม32.15ล้านคนยอดใช้จ่ายสะสมรวม16,126.4ล้านบาท แบ่งเป็น
1.โครงการคนละครึ่งระยะที่5
มีผู้ใช้สิทธิสะสม20.16ล้านคน
ยอดใช้จ่ายสะสม13,740.7ล้านบาท
แบ่งเป็นส่วนที่ประชาชนจ่ายสะสม6,957.3ล้านบาทและรัฐร่วมจ่ายสะสม6,783.4ล้านบาท
2.โครงการเพิ่มกำลังซื้อให้แก่ผู้มีบัตรสวัสดิการแห่งรัฐระยะที่5
มีผู้ใช้สิทธิสะสม11.24ล้านคน
ยอดใช้จ่ายสะสม2,237.3ล้านบาท
3.โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษระยะที่3 มีผู้ใช้สิทธิสะสม747,751คน ยอดใช้จ่ายสะสม148.4ล้านบาท
ขณะที่ มีผู้ลงทะเบียนโครงการลงทะเบียนเพื่อสวัสดิการแห่งรัฐปี2565ถึงวันศุกร์ที่9กันยายน2565ณ เวลา15.00น.ทั้งสิ้น8,339,614ราย ผ่านเว็บไซต์6,060,687รายและหน่วยงานรับลงทะเบียน2,278,927ราย
รองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจำสำนักนายกรัฐมนตรีกล่าวถึงการเปิดลงทะเบียนโครงการลงทะเบียนเพื่อสวัสดิการแห่งรัฐปี2565ตั้งแต่เริ่มเปิดลงทะเบียนวันแรกเมื่อ5กันยายน2565ถึงปัจจุบันยังไม่พบการรายงานปัญหาอุปสรรคจากหน่วยรับลงทะเบียนมีเพียงข้อสงสัยของประชาชนที่กระทรวงการคลัง(กค.)ได้รวบรวมและชี้แจงเพิ่มเติมแล้วอาทิ“คู่สมรส”สามารถลงทะเบียนได้ทั้งสามีและภรรยาหากมีคุณสมบัติก็มีสิทธิ“ไม่ใช่หนึ่งครอบครัวหนึ่งสิทธิ”และผู้ที่อยู่ในครอบครัวเดียวกันก็สามารถลงทะเบียนได้ทุกคนโดยกระทรวงการคลังแนะนำให้ตรวจสอบข้อมูลอย่างละเอียด โดยเฉพาะ5ข้อมูลสำคัญได้แก่เลขประจำตัวประชาชน13หลักชื่อนามสกุลวันเดือนปีเกิดและเลขรหัสหลังบัตรประจำตัวประชาชน เพราะจะไม่สามารถแก้ไขได้หากระบบได้มีการบันทึกข้อมูลแล้วเป็นต้น
“สำหรับประชาชนที่คุณสมบัติตรงเงื่อนไขโครงการฯสามารถลงทะเบียนผ่าน2ช่องทางคือเว็บไซต์https://บัตรสวัสดิการแห่งรัฐ.mof.go.thหรือhttps://welfare.mof.go.thหรือผ่านหน่วยงานรับลงทะเบียนทั้ง7หน่วยงานได้แก่สาขาของธนาคารเพื่อการเกษตรและสหกรณ์การเกษตร(ธ.ก.ส.)ธนาคารออมสินธนาคารกรุงไทยสำนักงานคลังจังหวัดทั้ง76จังหวัดทั่วประเทศ ที่ว่าการอำเภอทั้ง878อำเภอทั่วประเทศสำนักงานเขตกรุงเทพมหานครทั้ง50เขตและศาลาว่าการเมืองพัทยาซึ่งในวันหยุดเสาร์–อาทิตย์ยังสามารถลงทะเบียนได้ที่สาขาของธนาคารที่เปิดให้บริการในห้างสรรพสินค้าได้จนถึงวันที่19ตุลาคมนี้ ซึ่งหน่วยบริการเมื่อรวมสาขาธนาคารทั่วประเทศแล้วมีมากกว่า7,000แห่งรัฐบาลเชื่อว่าจะช่วยกลุ่มเปราะบางด้านรายได้ที่ตกหล่นให้เข้าถึงมาตรการความช่วยเหลือภาครัฐมากครอบคลุมมากที่สุด”นายอนุชากล่าว
————
วันจันทร์ที่ 31 ตุลาคม 2565
รัฐบาลเปิด “ศูนย์วิจัยนวัตกรรมเกษตร” แห่งที่ 2 ของเอเชีย ดึงเอกชนผู้นำเทคโนโลยี ร่วมพัฒนานวัตกรรม ยกระดับการผลิต เพิ่มคุณภาพชีวิตเกษตรกร
.....
กระทรวงเกษตรและสหกรณ์ เปิดศูนย์วิจัยและพัฒนานวัตกรรมด้านการเกษตร เพื่อสนับสนุนภาครัฐในการศึกษาเทคโนโลยีใหม่ คิดค้นพัฒนานวัตกรรมเพิ่มคุณภาพการทำงานด้านเกษตร เช่น โดรนเพื่อการเกษตร สถานีอากาศอัจฉริยะ ดิจิทัลแอปพลิเคชัน การจัดการวัชพืชแบบผสมผสาน มีขอบข่ายการวิจัยครอบคลุม ผลิตภัณฑ์ข้าว ข้าวโพด พืชผักและไม้ผลต่าง ๆ และเป็นแหล่งแลกเปลี่ยนความรู้ระหว่างเกษตรกรของหน่วยงานรัฐและเอกชน
.
ศูนย์วิจัยและพัฒนานวัตกรรมด้านการเกษตร ตั้งอยู่ที่ อ.ศรีประจันต์ จ.สุพรรณบุรี ถือเป็นศูนย์วิจัยแห่งที่ 2 ในภูมิภาคเอเชียถัดจากฟิลิปปินส์ ดำเนินงานโดย บจก.ไบเออร์ไทย ภาคเอกชนสัญชาติเยอรมนี ซึ่งเป็นผู้นำด้านนวัตกรรมและเทคโนโลยีการเกษตร ความร่วมมือนี้จะช่วยเสริมศักยภาพและยกระดับคุณภาพชีวิตแก่เกษตรกรไทย
.
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 5 กันยายน 2565
​รัฐบาลเตือนประชาชน ระวังฝนตกหนักถึงหนักมากทุกภาคทั่วไทย 5-9 ก.ย. 65
​รัฐบาลเตือนประชาชน ระวังฝนตกหนักถึงหนักมากทุกภาคทั่วไทย 5-9 ก.ย. 65
วันนี้ (5 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวถึงประกาศกรมอุตุนิยมวิทยา เรื่องฝนตกหนักถึงหนักมากบริเวณประเทศไทย และคลื่นลมแรงบริเวณทะเลอันดามันตอนบนและอ่าวไทยตอนบน มีผลกระทบตั้งแต่วันที่ 5 - 9 ก.ย. 65 โดยในช่วงวันที่5 – 9 กันยายน 2565 ร่องมรสุมกำลังแรงเลื่อนลงมาพาดผ่านภาคเหนือตอนล่าง ภาคกลางตอนบน และภาคตะวันออกเฉียงเหนือ ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยจะมีกำลังแรงขึ้น ลักษณะเช่นนี้ทำให้ประเทศไทยมีฝนเพิ่มขึ้น และมีฝนตกหนักถึงหนักมากบางแห่งในภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้
นายอนุชากล่าวว่า จึงขอให้ประชาชนบริเวณดังกล่าว ระวังอันตรายจากฝนตกหนักถึงหนักมาก และฝนที่ตกสะสม ซึ่งอาจทำให้เกิดน้ำท่วมฉับพลันและน้ำป่าไหลหลาก โดยเฉพาะพื้นที่ลาดเชิงเขาใกล้ทางน้ำไหลผ่าน และพื้นที่ลุ่ม รวมทั้งขอให้ชาวเรือในบริเวณดังกล่าวเดินเรือด้วยความระมัดระวัง และหลีกเลี่ยงการเดินเรือบริเวณที่มีฝนฟ้าคะนอง เรือเล็กบริเวณทะเลอันดามันและอ่าวไทยตอนบน ควรงดออกจากฝั่งในช่วงวันที่ 5 - 9 ก.ย. 65 ตามคำแนะนำของกรมอุตุนิยมวิทยา เพื่อความปลอดภัย
“ประชาชนสามารถติดตามประกาศจากกรมอุตุนิยมวิทยา และข้อมูลเพิ่มเติมได้ที่เว็บไซต์กรมอุตุนิยมวิทยา หรือสอบถามที่ 02-399-4012 ถึง 13 และ 1182 ได้ตลอด 24 ชั่วโมง” นายอนุชากล่าว
...........................
วันพุธที่ 14 กันยายน 2565
โฆษก สธ.แจงซื้อ "ยาต้านโควิด" เอง มีความเสี่ยงสุขภาพ-เชื้อดื้อยา ต้องให้แพทย์พิจารณาสั่งจ่ายเพื่อความปลอดภัย
โฆษกกระทรวงสาธารณสุข แจงข้อเสนอให้ประชาชนซื้อ "ยาต้านโควิด" โดยไม่มีใบสั่งแพทย์ มีความเสี่ยงต่อสุขภาพ และอาจทำให้เชื้อดื้อยา จนมีผลระยะยาว ย้ำเป็นยาภายใต้สถานการณ์ฉุกเฉิน ต้องมีแพทย์พิจารณาสั่งจ่ายเพื่อความปลอดภัยสูงสุด
โฆษกกระทรวงสาธารณสุข แจงข้อเสนอให้ประชาชนซื้อ "ยาต้านโควิด" โดยไม่มีใบสั่งแพทย์ มีความเสี่ยงต่อสุขภาพ และอาจทำให้เชื้อดื้อยา จนมีผลระยะยาว ย้ำเป็นยาภายใต้สถานการณ์ฉุกเฉิน ต้องมีแพทย์พิจารณาสั่งจ่ายเพื่อความปลอดภัยสูงสุด เหมือนประเทศที่มีระบบสาธารณสุขเป็นที่ยอมรับระดับสากล
วันนี้ (14 กันยายน 2565) ที่กระทรวงสาธารณสุข จ.นนทบุรี นพ.รุ่งเรือง กิจผาติ หัวหน้าที่ปรึกษาระดับกระทรวง (นพ.ทรงคุณวุฒิระดับ 11) และโฆษกกระทรวงสาธารณสุข กล่าวถึงกรณีข้อเรียกร้องให้เภสัชกรจ่ายยาต้านไวรัสโควิด 19 ได้เอง แทนที่จะต้องมีใบสั่งแพทย์ ว่า กระทรวงสาธารณสุขเข้าใจความเป็นห่วงจากภาคประชาชน ซึ่งที่ผ่านมามีการปรับระบบเพื่ออำนวยความสะดวกมาตลอด จากเดิมให้จ่ายยาต้านไวรัสโควิดได้เฉพาะในโรงพยาบาลตามแพทย์สั่ง ทำให้เกิดความแออัดในโรงพยาบาล เพราะผู้ป่วยมารวมที่จุดเดียว ปัจจุบันได้เพิ่มทางเลือกให้ร้านขายยาช่วยจ่ายยาได้ ทำให้งานบริการมีความคล่องตัวมากขึ้น ประชาชนได้รับการดูแลเร็วขึ้น แต่ยังไม่สามารถให้เภสัชกรจ่ายยาได้เอง หรือประชาชนซื้อยามารับประทานเองโดยไม่มีใบสั่งแพทย์ เนื่องจากยาต้านไวรัสโควิด ไม่ใช่ยาสามัญประจำบ้าน แต่เป็นยาที่ใช้ภายใต้เงื่อนไขของสถานการณ์ฉุกเฉินด้านสุขภาพ รวมถึงยังมีข้อกังวลเรื่องเชื้อดื้อยา ซึ่งจะทำให้ระบบการรักษามีปัญหาในระยะยาวได้ การให้แพทย์พิจารณาสั่งยาถือเป็นการกรองอีกชั้นหนึ่ง ทำให้ผู้ป่วยได้ใช้ยาบนความปลอดภัยสูงสุด
นพ.รุ่งเรืองกล่าวต่อว่า ประเทศที่มีระบบสาธารณสุขเป็นที่ยอมรับในระดับสากล เช่น สหรัฐอเมริกา ญี่ปุ่น และหลายประเทศในยุโรป มีการกำหนดให้ต้องจ่ายยาต้านไวรัสโควิด 19 ตามใบสั่งแพทย์เช่นกัน ส่วนข้อมูลที่ว่าบางประเทศมีระบบจัดการเวชภัณฑ์ก้าวหน้ากว่าไทย เพราะประชาชนซื้อยาต้านไวรัสได้เองอย่างถูกกฎหมาย ไม่ต้องรอแพทย์สั่ง ข้อเท็จจริงคือ ประเทศเหล่านั้นมีปัญหาขาดแคลนแพทย์ จึงจำเป็นต้องตัดแพทย์ออกจากระบบการพิจารณาจ่ายยา ดังนั้น ขอให้เชื่อมือแพทย์และระบบสาธารณสุขของไทย ซึ่งมีการพิจารณาดำเนินการต่างๆ อย่างรอบคอบ เกณฑ์การจ่ายยาต้านไวรัสโควิดมีคณะกรรมการผู้เชี่ยวชาญซึ่งเป็นอาจารย์แพทย์พิจารณาอย่างละเอียด อย่างไรก็ตาม ทุกข้อเสนอแนะที่สังคมเสนอมา กระทรวงสาธารณสุขจะรับฟังและนำมาพิจารณาปรับใช้ให้เกิดการพัฒนางานต่อไป
****************************************** 14 กันยายน 2565
วันอังคารที่ 30 สิงหาคม 2565
ไทยยินดีเป็นที่ 1 ด้านบริการสุขภาพ เดินหน้ายกระดับการท่องเที่ยวเชิงสุขภาพสู่สากล
วันจันทร์ที่ 30 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าผลักดันการท่องเที่ยวเชิงสุขภาพไทยสู่มาตรฐานสากล หลังรับทราบและยินดีที่ประเทศไทยได้รับการจัดอันดับจากเว็บไซต์ท่องเที่ยวยอดนิยมของต่างประเทศ ให้เป็นอันดับ 1 ของโลก ด้านสถานบริการเพื่อสุขภาพ และ อันดับ 2 ในด้านกิจกรรมเชิงสุขภาพที่ได้รับความนิยมมากที่สุด นอกจากนี้ ยังได้รับการขนานนามจากนักท่องเที่ยวว่าเป็น “เมืองหลวงของสปาแห่งทวีปเอเชีย” รวมถึงเป็นแหล่งยอดนิยมของนักท่องเที่ยวทั่วโลกที่ต้องการใช้สถานบริการเพื่อสุขภาพที่หรูหราและมีคุณภาพสะท้อนว่าไทยมีศักยภาพเพียงพอในการยกระดับสู่การเป็นแหล่งท่องเที่ยวเชิงสุขภาพในระดับสากล และนโยบายรัฐบาลที่สนับสนุนการท่องเที่ยวมีความเหมาะสมสอดคล้องกับกระแสความนิยมของนักท่องเที่ยว
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 3 พฤศจิกายน 2565
รมว.อว. บรรยายพิเศษในหัวข้อ “ทิศทางและนโยบายของ อว. ด้าน Aging society ระดับประเทศไทย
รมว.อว. บรรยายพิเศษในหัวข้อ “ทิศทางและนโยบายของ อว. ด้าน Aging society ระดับประเทศไทย" ผลักดันทุกด้านเพื่อผู้สูงวัย
27 ตุลาคม 2565 ณ ห้องประชุมรัฐมนตรีชั้น 2 อาคารพระจอมเกล้า สป.อว./ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานเปิดการประชุมในหัวข้อ “ทิศทางและนโยบายของกระทรวงการอุดมศึกษา วิทยาศาสตร์ วิจัยและนวัตกรรม ด้าน Aging society ระดับประเทศไทย" ผ่านระบบ Zoom Meeting โดยมีเนื้อหาประกอบไปด้วย ภาพรวมของ Aging ระดับประเทศ ทิศทาง/ยุทธศาสตร์ของ อว. ทิศทางของคณะแพทยศาสตร์ในกำกับ ช่องทางและการเตรียมตัว คน พื้นที่ หลักสูตร นวัตกรรม วิจัยและนวัตกรรมเพื่อตอบสนอง Aging Society
ศ.(พิเศษ) ดร.เอนก เหล่าธรรมทัศน์ กล่าวว่า เราต้องมองทุกเรื่องเป็นโอกาส ดีกว่าที่เราจะมองทุกอย่างเป็นปัญหา นี่คือการมองโลกที่สมจริง แล้วคนแก่จะเป็นโอกาสได้อย่างไร คือ 1.คนแก่ในยุคปัจจุบันมีสุขภาพที่แข็งแรง 2.การดูแลผู้ใกล้สูงวัยเพื่อการเข้าสู่วัยสูงอายุที่มีสุขภาพที่ดี 3.คนแก่สามารถทำงานต่อไปได้อีก ถึงแม้จะอายุ 60 ปีขึ้นไป สิ่งเหล่านี้จะแก้ไขการที่ประชาชนในช่วงวัยทำงานน้อยลง โดยสามารถนำเอาเทคโนโลยีมาช่วย 4.คนแก่เป็นผู้บริโภคและบริโภคสิ่งใหม่ ๆ อาทิ เสื้อผ้า รองเท้า ฯลฯ 5.วงการสาธารณสุขต้องดูแลสุขภาพและให้คำแนะนำแก่ผู้สูงวัย มีการแพทย์ให้กับผู้สูงวัยมากยิ่งขึ้น และที่สำคัญการที่จะทำอย่างไรให้คนแก่อยู่กับคนวัยอื่น ๆ มากยิ่งขึ้น และ 6. จากเหตุผล 5 ข้อนั้น กระทรวง อว. ได้พัฒนานโยบายต่าง ๆ ได้ทำโครงการใหญ่ ๆ เช่น เปลี่ยนเกษียณให้เป็นพลัง ผู้อภิบาลผู้สูงวัย เป็นต้น
ศ.(พิเศษ) ดร.เอนก กล่าวต่อไปว่า อว. พร้อมที่จะสนับสนุน นำวิทยาศาสตร์ เทคโนโลยี และนวัตกรรม เข้ามาช่วยให้กับการดำเนินงานของคณะแพทยศาสตร์ในกำกับ เพื่อพัฒนา ปรับปรุง ยกระดับการดำเนินงานในการดูแลผู้สูงวัย เปลี่ยนปัญหาของผู้สูงวัยให้กลายมาเป็นโอกาสของประเทศไทย และสามารถยืดอายุคนให้มีอายุยืนนานและแข็งแรงมากยิ่งขึ้น
วันศุกร์ที่ 7 ตุลาคม 2565
รมว.สุชาติ เสียใจเหตุกราดยิงที่หนองบัวลำภู สั่งประกันสังคมเยียวยาครอบครัวผู้ประกันตนเสียชีวิตด่วน
รมว.สุชาติ เสียใจเหตุกราดยิงที่หนองบัวลำภู สั่งประกันสังคมเยียวยาครอบครัวผู้ประกันตนเสียชีวิตด่วน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีเหตุกราดยิงภายในศูนย์พัฒนาเด็กเล็ก อบต.อุทัยสวรรค์ อ.นากลาง จ.หนองบัวลำภู จนทำให้มีผู้เสียชีวิต 37 ราย ได้รับบาดเจ็บ 10 รายว่า ขอแสดงความเสียใจกับครอบครัวผู้เสียชีวิตและผู้ที่ได้รับบาดเจ็บจากเหตุสะเทือนขวัญที่เกิดขึ้น ซึ่งท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา สั่งการให้หน่วยงานที่เกี่ยวข้องเร่งช่วยเหลือเยียวยาครอบครัวผู้เสียชีวิตและบาดเจ็บโดยเร็วที่สุด ล่าสุดในส่วนของกระทรวงแรงงาน ผมได้สั่งการให้สำนักงานประกันสังคมจังหวัดหนองบัวลำภูตรวจสอบข้อมูลเพื่อเยียวยาช่วยเหลือสิทธิประโยชน์แก่ผู้ประกันตนที่ได้รับบาดเจ็บและเสียชีวิตแล้ว
นายสุชาติ กล่าวว่า จากการตรวจสอบของสำนักงานประกันสังคมจังหวัดหนองบัวลำภู ทราบว่า ผู้เสียชีวิตเป็นผู้ประกันตน จำนวน 7 ราย ถูกคนร้ายซึ่งเป็นอดีตตำรวจที่ถูกให้ออกจากราชการกราดยิง ขณะปฏิบัติงานในสถานที่ทำงาน จึงเป็นกรณีเสียชีวิตเนื่องจากการทำงาน ทายาทมีสิทธิได้รับประโยชน์ทดแทนจากกองทุนเงินทดแทน รายแรก นายสันติ ประทุมชัย ทายาทจะได้รับสิทธิประโยชน์จากกองทุนเงินทดแทน เป็นค่าทำศพ 50,000 บาท ค่าทดแทนกรณีตาย 120 เดือน จำนวนเงิน 1,078,560 บาท เงินบำเหน็จชราภาพ 35,226 บาท รวมเป็นเงินทั้งสิ้น 1,163,786 บาท รายที่ 2 นายวีรชน บุญวิเทียน ทายาทจะได้รับสิทธิประโยชน์จากกองทุนเงินทดแทน เป็นค่าทำศพ 50,000 บาท ค่าทดแทนกรณีตาย 120 เดือน จำนวนเงิน 1,035,720 บาทบาท เงินบำเหน็จชราภาพ 48,525 บาท รวมเป็นเงินทั้งสิ้น 1,134,245 บาท รายที่ 3 นายวงศ์ธวัช มูลโต เคยเป็นผู้ประกันตน สถานะลาออก ตั้งแต่ปี 2547 มีเงินสะสมชราภาพ 2 งวด 199 บาท รายที่ 4 นายศักดิ์สิทธิ์ รักษาพล เคยเป็นผู้ประกันตน สถานะลาออกตั้งแต่ปี 2562 มีเงินสะสมชราภาพ 147 งวด 64,083 บาท (ไม่รวมดอกผล) รายที่ 5 นางเพชรนภา สาระสิทธิ เคยเป็นผู้ประกันตน มีเงินสะสมชราภาพ 32,166 บาท (ไม่รวมดอกผล) รายที่ 6 นายวรัญชัย ประภาสพงษ์ เคยเป็นผู้ประกันตน สถานะลาออก ตั้งแต่ปี 2562 มีเงินสะสมชราภาพ 34 งวด 25,277 บาท (ไม่รวมดอกผล) รายที่ 7 นายปัญญา คำราบ ซึ่งเป็นผู้ก่อเหตุ เคยเป็นผู้ประกันตนมาตรา 33 มีเงินสมทบชราภาพ 5,799 บาท โดยสำนักงานประกันสังคมจังหวัดหนองบัวลำภูจะจ่ายสิทธิประโยชน์จากกองทุนเงินทดแทนในวันนี้ (7 ต.ค.65) ให้แก่ทายาทผู้ประกันตนที่เสียชีวิตทั้ง 7 ราย รวมเป็นเงินทั้งสิ้น 2,425,555 บาท
“ผมขอแสดงความเสียใจอย่างสุดซึ้งกับครอบครัวผู้เสียชีวิตต่อเหตุการณ์ในครั้งนี้ ข้าราชการและเจ้าหน้าที่กระทรวงแรงงานได้รวบรวมเงินเพื่อช่วยเหลือครอบครัวผู้เสียชีวิตและได้รับบาดเจ็บครอบครัวละ 5,000 บาท นอกจากนี้ ผมได้สั่งการหน่วยงานในสังกัดกระทรวงแรงงานทั้ง 5 หน่วย ผนึกกำลังลงพื้นที่ไปเยี่ยมเยียนบ้านเพื่อปลอบขวัญฟื้นฟูสภาพจิตใจแก่ครอบครัวของผู้เสียชีวิตและได้รับบาดเจ็บ รวมทั้งช่วยเหลือตามภารกิจของกระทรวงแรงงาน อาทิ ช่วยหางานให้ทำ ฝึกอาชีพเสริม ตามความต้องการแต่ละครอบครัวอีกด้วย”นายสุชาติ กล่าวท้ายสุด
+++++++++++++++++++
กองเผยแพร่และประชาสัมพันธ์
7 ตุลาคม 2565
วันอังคารที่ 27 กันยายน 2565
รฟม. จัดกิจกรรมปันน้ำใจสู่สังคม MRTA Sharing ครั้งที่ 4 ประจำปี 2565
วมบริจาคเงินและสิ่งของจำเป็น ให้แก่ มูลนิธิหมู่บ้านนกขมิ้น
วันนี้ (27 กันยายน 2565) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมได้มอบเงินและสิ่งของที่ผู้บริหารและพนักงาน รฟม. ร่วมกันบริจาคในกิจกรรมปันน้ำใจสู่สังคม MRTA Sharing ครั้งที่ 4 ประจำปี 2565 ให้แก่ มูลนิธิบ้านนกขมิ้น ณ ที่ทำการมูลนิธิฯ กรุงเทพฯ โดยกิจกรรมในครั้งนี้เป็นการร่วมบริจาคเงิน ชุดตรวจ ATK ข้าวสารอาหารแห้ง เครื่องปรุงรสสำหรับประกอบอาหาร นมผง ยากันยุง ผ้าอนามัย เป็นต้น
ทั้งนี้ กิจกรรมดังกล่าว จัดขึ้นเพื่อส่งเสริมให้ผู้บริหารและพนักงาน รฟม. ได้มีโอกาสตอบแทนและแบ่งปันให้กับสังคม รู้จักเห็นอกเห็นใจผู้อื่น และช่วยเหลือผู้ที่ขาดแคลน ทั้งยังเป็นกิจกรรมเพื่อสังคมที่ รฟม. ได้ดำเนินการมาอย่างต่อเนื่อง
ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันพุธที่ 19 ตุลาคม 2565
รมว.มท. และคณะฯ ลุยให้กำลังใจผู้ประสบภัยในพื้นที่ อ.พิบูลมังสาหาร ขอบคุณเจ้าหน้าที่ดูแลประชาชน สั่งการหลังน้ำลดเร่งเยียวยา
รมว.มท. และคณะฯ ลุยให้กำลังใจผู้ประสบภัยในพื้นที่ อ.พิบูลมังสาหาร ขอบคุณเจ้าหน้าที่ดูแลประชาชน สั่งการหลังน้ำลดเร่งเยียวยา
เมื่อวันที่ 18 ต.ค. 65 เวลา 14.00 น. ภายหลังจากการตรวจเยี่ยมศูนย์พักพิงชั่วคราวดอนปู่ตา เทศบาลตำบลท่าช้าง อำเภอสว่างวีระวงศ์ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และคณะเดินทาง ร่วมลงพื้นที่ตรวจติดตามสถานการณ์อุทกภัยและเยี่ยมเยียนให้กำลังใจผู้ประสบอุทกภัยและเจ้าหน้าที่ผู้ปฏิบัติทุกฝ่าย ทั้งฝ่ายปกครอง ทหาร และตำรวจ รวมถึงประชาชนจิตอาสา ในพื้นที่เทศบาลเมืองพิบูลมังสาหาร โดยมีนายสมมาฏฐ์ โพธิ นายอำเภอพิบูลมังสาหาร และ ดร.ศิริมาเมธ์วดี ศิรธนิตรา นายกเทศมนตรีเมืองพิบูลมังสาหาร เป็นผู้กล่าวรายงานสถานการณ์อุทกภัยในพื้นที่ โดยในขณะนี้อำเภอพิบูลมังสาหาร มีชุมชนเดือดร้อนจำนวน 92 ชุมชน คิดเป็น 3,579 ครัวเรือน ประชาชนเดือดร้อน 8,747 คน ซึ่งมีการอพยพออกจากพื้นที่แล้ว 6,801 คน
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเน้นย้ำว่า ขอเป็นตัวแทน พลเอก ประยุทธ์ จันทร์โอชา นายกรัฐมนตรี และรัฐบาล ส่งความห่วงใยให้ผู้ได้รับผลกระทบจากสถานการณ์อุทกภัย และเจ้าหน้าที่ผู้ปฏิบัติงานทุกท่าน ขอเป็นกำลังใจให้แก่เจ้าหน้าที่ทั้งด่านหน้าเเละผู้สนับสนุน ในช่วงสถานการณ์ที่ระดับน้ำยังคงสูงอยู่ ขอให้ทุกฝ่าย รวมถึงประชาชนจิตอาสาช่วยดูแลพี่น้องประชาชนในด้านการดำรงชีพ อาหาร น้ำดื่ม สุขา การเดินทางสัญจร สาธารณูปโภคไฟฟ้าและน้ำประปา รวมถึงการบริการทางด้านสาธารณสุข ซึ่งจะต้องสำรวจว่าพื้นที่ไหนมีความต้องการอย่างไร และจัดให้มีบริการอย่างทั่วถึง ที่เดินทางมาวันนี้ นายกรัฐมนตรีมีความเป็นห่วงอย่างมากว่า กลัวว่าคนในพื้นที่จะได้รับการดูแลไม่ทั่วถึง ซึ่งอาจมีตกหล่นไปบ้าง ขอให้รีบแจ้งการขอรับความช่วยเหลือมายังเจ้าหน้าที่ หรือโทรศัพท์ที่สายด่วนนิรภัย 1784 ของกรมป้องกันและบรรเทาสาธารณภัย หรือ ปภ.
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า นอกจากนี้ในเรื่องสุขอนามัยขอให้ช่วยกันสื่อสารให้ระวังโรคภัยที่มากับน้ำ โดยเฉพาะโรคน้ำกัดเท้า หากมีเเผลจะต้องรักษาความสะอาดเพื่อป้องกันการติดเชื้อ หรือ การเป็นโรคเรื้อรังในอนาคต ขอให้มีการประชาสัมพันธ์ให้ทั่วถึง เพื่อป้องกันไม่ให้เกิดโรคภัยที่มากับน้ำด้วย สุดท้าย คือ การเยียวยาและการฟื้นฟู ซึ่งทางจังหวัดอุบลราชธานีได้มีการเร่งที่จะสำรวจ ตั้งแต่ที่อยู่อาศัย และการประกอบอาชีพแล้ว คาดว่าเมื่อสถานการณ์คลี่คลาย จะได้เร่งให้ความช่วยเหลือ และฟื้นฟูให้พี่น้องประชาชนกลับมามีชีวิตที่ปกติสุขโดยเร็ว ประกอบกับขอความร่วมมือจากภาคีเครือข่ายในเรื่องของการช่วยเหลือซ่อมเเซมวัสดุอุปกรณ์ที่เสียหายจากน้ำท่วม ให้ประสานขอความช่วยเหลือไปยังหน่วยทหาร วิทยาลัยสารพัดช่าง สถาบันอาชีวะ ให้เข้ามาดูแลช่วยเหลือซ่อมแซมเพื่อลดภาระทางด้านค่าใช้จ่าย ซึ่งคาดว่าในยามเดือดร้อนคนไทยไม่ทิ้งกัน มีผู้มีจิตศรัทธาจำนวนมากที่พร้อมจะช่วยเหลือ สำหรับกรณีบ้านเรือนเสียหายทั้งหลัง จะขอนำประเด็นดังกล่าวไปหารือกับนายกรัฐมนตรี เพื่อพิจารณาให้ความช่วยเหลือเป็นกรณีพิเศษต่อไป
วันศุกร์ที่ 7 ตุลาคม 2565
“ดีอีเอส” เปิดเสวนา ‘Moving Government Forward, The Future Belongs in the Cloud’ เสริมความมั่นคงไซเบอร์
“ดีอีเอส” เปิดเสวนา ‘Moving Government Forward, The Future Belongs in the Cloud’ เสริมความมั่นคงไซเบอร์
วันนี้(7ต.ค. 2565)นายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคมเป็นประธานเปิดงานเสวนา‘Moving Government Forward, The Future Belongs in the Cloud’จัดโดยกระทรวงดิจิทัลเพื่อเศรษฐกิจและสังคมร่วมด้วยสำนักงานคณะกรรมการดิจิทัลเพื่อเศรษฐกิจและสังคม(สดช.)บริษัทโทรคมนาคมแห่งชาติจำกัด(มหาชน)บริษัทซิสโก้ชีสเต็มส์(ประเทศไทย)และบริษัทแอ็ดวานซ์อินฟอร์เมชั่นเทคโนโลยีจำกัด(มหาชน)เพื่อสนับสนุนการเพิ่มทักษะความสามารถของบุคลากรในหน่วยงานภาครัฐให้เล็งเห็นถึงความสำคัญและประโยชน์ของการใช้งานระบบคลาวด์กลางภาครัฐ(Government Data Center and Cloud Services :หรือGDCC)ในการช่วยเพิ่มประสิทธิภาพการทำงานของหน่วยงานภาครัฐทุกกระทรวงทบวงกรมให้สามารถใช้ประโยชน์จากข้อมูลได้รวดเร็วและทั่วถึงตลอดจนเสริมความปลอดภัยฐานข้อมูลรัฐและรองรับการใช้Big Dataสู่รัฐบาลดิจิทัลเต็มรูปแบบณศูนย์ประชุมวายุภักษ์6โรงแรมเซ็นทราศูนย์ราชการฯแจ้งวัฒนะ
***************
วันศุกร์ที่ 4 พฤศจิกายน 2565
การปรับปรุงสะพานมิตรภาพไทย - ลาว แห่งที่ 1 หนองคาย - เวียงจันทน์
เพื่อรองรับการขนส่งสินค้าทางรถไฟ ด้วยน้ำหนักกดเพลา 20 ตัน/เพลา
เส้นทางรถไฟระหว่างประเทศ หนองคาย - ท่านาแล้ง เปิดเดินรถครั้งแรกเมื่อวันที่ 4 กรกฎาคม 2551 โดยในช่วงแรกมีเฉพาะขบวนรถโดยสารให้บริการ และเมื่อวันที่ 1 สิงหาคม 2562 ได้มีการเปิดขบวนรถรวมขนส่งสินค้าระหว่างสถานีหนองคาย ถึง สถานีท่านาแล้ง โดยมีการหยุดเดินขบวนรถในช่วงที่มีการแพร่ระบาดของโควิด-19 ประมาณ 1 ปี และกลับมาเปิดเดินรถอีกครั้งเมื่อวันที่ 20 เมษายน 2564 ต่อเนื่องจนถึงปัจจุบัน การขนส่งสินค้าทางรถไฟระหว่างไทย กับ สปป. ลาว เป็นหนึ่งในช่องทางเชื่อมต่อ ผ่านสะพานมิตรภาพไทย - ลาวแห่งที่ 1 หนองคาย - เวียงจันทน์ โดยปัจจุบันการรถไฟแห่งประเทศไทยใช้รถจักรและรถพ่วงน้ำหนักกดเพลาที่ 15 ตัน/เพลา หรือ U15 สามารถขนส่งรถสินค้าได้ขบวนละ 25 คัน มีน้ำหนักบรรทุกคันละไม่เกิน 45 ตัน หรือประมาณ 1,125 ตันต่อขบวน ตามข้อกำหนดขีดความสามารถในการรองรับน้ำหนักที่สามารถข้ามสะพานมิตรภาพไทย-ลาว แห่งที่ 1 หนองคาย ของคณะกรรมการบริหารสะพานร่วมไทย-ลาว
อย่างไรก็ตาม ตลอดเส้นทางขนส่งสินค้าสายตะวันออกเฉียงเหนือ ระหว่างสถานีท่าเรือแหลมฉบัง ซึ่งเป็นท่าเรือหลักในการขนส่งสินค้าของประเทศไทย ถึง สถานีหนองคาย สามารถรองรับรถจักรและรถพ่วงที่มีน้ำหนักกดเพลา 20 ตัน/เพลา หรือ U20 สามารถขนส่งรถสินค้าได้ขบวนละ 30 คัน โดยมีน้ำหนักบรรทุกคันละไม่เกิน 62 ตัน หรือประมาณ 1,860 ตันต่อขบวนซึ่งในส่วนของสะพานมิตรภาพไทย-ลาว แห่งที่ 1 ได้ถูกออกแบบก่อสร้างให้สามารถรองรับพิกัดน้ำหนัก 20 ตัน/เพลาได้ แต่เนื่องจากสะพานมีอายุการใช้งานมานาน คณะกรรมการบริหารสะพานร่วมไทย - ลาว ได้มีมติให้มีการทดสอบความสามารถในการรองรับน้ำหนักบรรทุกดังกล่าวก่อนทำการขนส่ง
ที่ผ่านมา มีความต้องการในการใช้บริการขนส่งสินค้าระหว่างประเทศของการรถไฟแห่งประเทศไทย (รฟท.) เพิ่มขึ้นตามลำดับ แต่ติดอุปสรรคบางประการ เช่น น้ำหนักตู้สินค้านำเข้า - ส่งออก รวมถึงการขนส่งตู้สินค้าผ่านแดนทางรถไฟจากประเทศจีน ซึ่งมีน้ำหนักสูง ต้องใช้รถพ่วง (แคร่) ที่รองรับน้ำหนักพิกัดสูง จึงเป็นอุปสรรคที่ทำให้ยังไม่สามารถข้ามสะพานได้ เช่น สินค้าประเภทปุ๋ยเคมี แร่ธาตุ และข้าวสาร เป็นต้น เป็นเหตุให้สินค้าน้ำหนักสูงจากจีนและ สปป.ลาว ต้องเปลี่ยนโหมดการขนส่งข้ามสะพานด้วยทางถนนแทน ส่งผลให้เพิ่มปริมาณการจราจรทางถนนผ่านสะพาน และต้นทุนในการขนส่งสูงขึ้น เพราะหากมีสินค้าที่มีน้ำหนักสูง ก็จำเป็นต้องเปลี่ยนการขนส่งจากรถไฟเป็นรถยนต์
ดังนั้น กระทรวงคมนาคม โดยหน่วยงานที่เกี่ยวข้อง ได้แก่ กรมการขนส่งทางราง กรมทางหลวง และการรถไฟแห่งประเทศไทย ปรับปรุงสะพานมิตรภาพฯ แห่งที่ 1 ให้มีความแข็งแรง เพื่อสามารถรองรับการเดินขบวนรถสินค้าน้ำหนักพิกัด U20 ได้ จะทำให้การขนส่งทางรางตอบสนองความต้องการของผู้ประกอบการขนส่งระหว่างประเทศได้เป็นอย่างดี ซึ่งจะเป็นหนึ่งในมาตรการส่งเสริมการขนส่งทางรางและช่วยลดต้นทุนโลจิสติกส์ของประเทศได้อย่างยั่งยืน
วันพฤหัสบดีที่ 13 ตุลาคม 2565
รมช.สธ.ร่วมพิธีบำเพ็ญกุศลและทำบุญตักบาตร เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รมช.สธ.ร่วมพิธีบำเพ็ญกุศลและทำบุญตักบาตร เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมภริยา ร่วมพิธีบำเพ็ญกุศลและทำบุญตักบาตร เนื่องในวันคล้ายวันสวรรคตสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธาน ณ ทำเนียบรัฐบาล
****************13 ตุลาคม 2565
วันพุธที่ 14 กันยายน 2565
รองนายกฯ พล.อ.ประวิตร ลงพื้นที่ติดตามสถานการณ์น้ำท่วมพื้นที่เขตหนองจอก-มีนบุรี สั่งการเร่งระบายน้ำในพื้นที่ท่วมขัง ย้ำหน่วยงานที่เกี่ยวข้องบูรณาการทำงาน บรรเทาความเดือดร้อนประชาชน
รองนายกฯ พล.อ.ประวิตร ลงพื้นที่ติดตามสถานการณ์น้ำท่วมพื้นที่เขตหนองจอก-มีนบุรี สั่งการเร่งระบายน้ำในพื้นที่ท่วมขัง ย้ำหน่วยงานที่เกี่ยวข้องบูรณาการทำงาน บรรเทาความเดือดร้อนประชาชนในพื้นที่ คำนึงถึงความปลอดภัยของประชาชนเป็นสำคัญ
น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า วันนี้ (14 กันยายน 2565) เวลา 14.00 น. พลเอก ประวิตร วงษ์สุวรรณ รองนายกรัฐมนตรี ลงพื้นที่ติดตามสถานการณ์น้ำท่วมและตรวจเยี่ยมประชาชน ณ พื้นที่เขตหนองจอก และเขตมีนบุรี กรุงเทพมหานคร หลังจากได้รับผลกระทบจากฝนตกหนักอย่างต่อเนื่องในช่วงสัปดาห์ที่ผ่านมา เกิดน้ำท่วมขังในหลายพื้นที่ของกรุงเทพฯ โอกาสนี้ รองนายกรัฐมนตรีรับฟังบรรยายการบริหารจัดการน้ำภายในคันกั้นน้ำพระราชดำริ และโครงการก่อสร้างโรงบำบัดน้ำเสียมีนบุรี ระยะ 1 และระยะ 2 ณ บริเวณประตูระบายน้ำคลองแสนแสบ ตอนมีนบุรี เขตมีนบุรี โดยมี นายชัชชาติ สิทธิพันธุ์ ผู้ว่าราชการกรุงเทพมหานคร เป็นผู้กล่าวสรุปเกี่ยวกับการบริหารจัดการน้ำและการระบายน้ำของกรุงเทพมหานคร
จากนั้น รองนายกรัฐมนตรีเดินทางไปยังประตูระบายน้ำและสถานีสูบน้ำหนองจอก เขตหนองจอก ติดตามการระบายน้ำพื้นที่นอกคันกั้นน้ำพระราชดำริและพื้นที่รอยต่อจังหวัดฉะเชิงเทรา ทั้งนี้ รองนายกรัฐมนตรีได้สั่งการให้กรุงเทพมหานคร ส่วนราชการในท้องที่ที่เกี่ยวข้อง รวมถึงส่วนท้องถิ่น บูรณาการทำงานร่วมกันในการแก้ไขปัญหาอย่างเร่งด่วน รวมถึงการเตรียมแผนบริหารจัดการรับมือน้ำท่วม ทั้งในส่วนของกำลังคน เครื่องมือในการสูบน้ำระบายน้ำ และเร่งระบายน้ำออกจากพื้นที่น้ำท่วมขังโดยเร็วเพื่อลดผลกระทบต่อประชาชน รวมทั้งป้องกันความเสียหายที่อาจเกิดขึ้นในภาคเศรษฐกิจ และการเกษตร ย้ำให้วางแผนบริหารจัดการน้ำ และระบายน้ำอย่างเป็นระบบ ให้รองรับสถานการณ์ที่จะเกิดขึ้นในอนาคตด้วย และสำหรับโครงการบำบัดน้ำเสียโครงการต่าง ๆ ขอให้ดำเนินการอย่างคุ้มค่า เกิดประโยชน์แก่ประชาชน รวมถึงให้ช่วยกันดูแลรักษาคลองแสนแสบและคูคลองต่าง ๆ ให้สะอาดไม่ให้เกิดผลกระทบด้านสิ่งแวดล้อม และดูแลจัดการไม่ให้มีสิ่งกีดขวางทางน้ำไหล ที่จะทำให้เกิดน้ำท่วมในพื้นที่ รวมทั้งเน้นย้ำให้ดูแลประชาชนในพื้นที่น้ำท่วมอย่างใกลชิด
ต่อจากนั้น รองนายกรัฐมนตรีเดินทางไปยังวัดวิบูลย์ธรรมาราม เขตหนองจอก เพื่อแจกถุงยังชีพช่วยเหลือน้ำท่วมแก่ประชาชน.
วันพฤหัสบดีที่ 29 กันยายน 2565
​รัฐบาลติดตามสถานการณ์และเฝ้าระวังสถานการณ์พายุโนรูอย่างใกล้ชิด เตรียมพร้อมรับมืออย่างเต็มที่ ประชาสัมพันธ์ให้ประชาชนรับทราบถึงสถานการณ์ ตลอดจนดูแลช่วยเหลือประชาชนที่ได้รับผลกระทบ
​รัฐบาลติดตามสถานการณ์และเฝ้าระวังสถานการณ์พายุโนรูอย่างใกล้ชิด เตรียมพร้อมรับมืออย่างเต็มที่ ประชาสัมพันธ์ให้ประชาชนรับทราบถึงสถานการณ์ ตลอดจนดูแลช่วยเหลือประชาชนที่ได้รับผลกระทบ
วันนี้ (29 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยถึงสถานการณ์ล่าสุดของพายุโนรู โดยเมื่อเวลา 11.00 น. ของวันนี้ (29 กันยายน 2565) พายุดีเปรสชัน “โนรู” มีศูนย์กลางอยู่บริเวณอำเภอ จตุรพักตรพิมาน จ.ร้อยเอ็ด โดยกำลังเคลื่อนตัวทางทิศตะวันตกค่อนทางเหนือเล็กน้อยอย่างช้าๆ คาดว่าจะอ่อนกำลังลงเป็นหย่อมความกดอากาศต่ากำลังแรง ในระยะต่อไป ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยมีกำลังแรง ส่งผลทำให้มีฝนตกหนัก หลายพื้นที่ และมีฝนตกหนักมากบางแห่งบริเวณภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้ โดยมีลมแรงในภาคตะวันออกเฉียงเหนือ และภาคกลาง
ทั้งนี้ แต่ละจังหวัดได้เตรียมพร้อมรับมืออย่างเต็มที่ พร้อมกับมีการประชาสัมพันธ์ให้ประชาชนรับทราบถึงสถานการณ์ เพื่อให้เกิดการตื่นตัว รวมทั้งได้เตรียมอุปกรณ์อพยพชาวบ้าน รวมถึงสัตว์เลี้ยงต่าง ๆ ในขณะที่ กรมชลประทานก็ได้เตรียมทั้งเครื่องสูบน้ำ-ผลักดันน้ำ ติดตั้งเพิ่มเร่งระบายน้ำ และรถอาหาร เพื่อช่วยบรรเทาความเดือดร้อนประชาชนผู้ที่ได้รับผลกระทบ นอกจากนี้ หน่วยงานที่เกี่ยวข้องได้ลงพื้นที่สำรวจผลกระทบและความเดือดร้อนของประชาชน หลังจากน้ำท่วมพื้นที่การเกษตร และพื้นที่โดยรอบเป็นวงกว้าง ซึ่งเบื้องต้นแต่ละพื้นที่ก็ได้สำรวจและรายงานความเสียหายและผลกระทบที่เกิดขึ้นไปยังทางจังหวัดเพื่อให้การช่วยเหลือด้วยแล้ว
ขอให้ประชาชนในบริเวณที่ได้รับผลกระทบระมัดระวังอันตรายจากฝนตกหนักถึงหนักมากและฝนที่ตกสะสม ซึ่งอาจทำให้เกิดน้ำท่วมฉับพลันและน้ำป่าไหลหลาก โดยเฉพาะพื้นที่ลาดเชิงเขาใกล้ทางน้ำไหลผ่านและพื้นที่ลุ่ม สำหรับประชาชนที่อาศัยบริเวณชายฝั่งให้ระวังอันตรายจากคลื่นที่ซัดเข้าหาฝั่งไว้ด้วย ทั้งนี้ ทุกหน่วยงานที่เกี่ยวข้องยังคงเฝ้าระวังป้องกัน ดูแล ให้การช่วยเหลือประชาชนโดยเฉพาะในพื้นที่เสี่ยงภัยอย่างต่อเนื่อง
วันอังคารที่ 13 กันยายน 2565
ครม.รับทราบรายงานการบรรเทาสาธารณภัยและช่วยเหลือประชาชนผู้ประสบอุทกภัย อย่างรวดเร็วและทันสถานการณ์ ของกระทรวงกลาโหม จากการสั่งการของ “พล.อ.ประยุทธ์”
ครม.รับทราบรายงานการบรรเทาสาธารณภัยและช่วยเหลือประชาชนผู้ประสบอุทกภัย อย่างรวดเร็วและทันสถานการณ์ ของกระทรวงกลาโหม จากการสั่งการของ “พล.อ.ประยุทธ์”
วันที่ 13 กันยายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) รับทราเรื่อง รายงานการบรรเทาสาธารณภัยและช่วยเหลือประชาชนของกระทรวงกลาโหม ระหว่างวันที่ 1 ถึงวันที่ 12 กันยายน2565 โดยการสั่งการของ พล.อ.ประยุทธ์ จันทร์โอชา รัฐมนตรีว่าการกระทรวงกลาโหม ตามที่ได้เกิดสถานการณ์ฝนตกหนักและฝนตกสะสม ระหว่างวันที่ 1 ถึงวันที่ 10 กันยายน2565 ที่ผ่านมา กระทรวงกลาโหม โดยศูนย์บรรเทาสาธารณภัยสำนักงานปลัดกระทรวงกลาโหม กองบัญชาการ และเหล่าทัพ ได้จัดกำลังพลและยุทโธปกรณ์บรรเทาสาธารณภัย ให้การช่วยเหลือ และสนับสนุนหน่วยงานที่เกี่ยวข้องอย่างทันท่วงทีและต่อเนื่อง ซึ่งมีการปฏิบัติที่สำคัญ ได้แก่ การติดตามและประเมินสถานการณ์น้ำในพื้นที่เสี่ยงอุทกภัย การขุดลอกคูคลองและกำจัดสิ่งกีดขวางทางน้ำ การบรรจุกระสอบทรายทำพนังกันน้ำ การอพยพประชาชนและขนย้ายสิ่งของเครื่องใช้ไปยังพื้นที่ปลอดภัย การขนย้ายต้นไม้ที่ล้มกีดขวางเส้นทางสัญจรและล้มทับบ้านเรือนประชาชน การอำนวยความสะดวกในการเดินทาง การแจกจ่ายเครื่องอุปโภคบริโภค น้ำดื่ม ยาและเวชภัณฑ์ การจัดชุดแพทย์เคลื่อนที่ การซ่อมแซมบ้านเรือนที่ได้รับผลกระทบจากเหตุวาตภัย และการทำความสะอาดบ้านเรือนประชาชนภายหลังน้ำลด
น.ส.ทิพานัน กล่าวว่า นอกจากนี้ ยังได้ประสานความร่วมมือกับสำนักงานคณะกรรมการการอาชีวศึกษาและสถาบันอาชีวศึกษาในพื้นที่จังหวัดต่าง ๆ จัดชุดซ่อมยานพาหนะเคลื่อนที่ และจัดตั้งจุดบริการซ่อมยานพาหนะในพื้นที่ที่อาจเกิดฝนตกหนัก น้ำท่วมชัง และยานพาหนะได้รับความเสียหาย
วันจันทร์ที่ 10 ตุลาคม 2565
ดีอีเอส พบข่าวปลอม นโยบายรัฐพุ่ง สวนทางข่าวปลอมด้านเศรษฐกิจรั้งท้าย
ดีอีเอส พบข่าวปลอม นโยบายรัฐพุ่ง สวนทางข่าวปลอมด้านเศรษฐกิจรั้งท้าย
กระทรวงดิจิทัลเพื่อเศรษฐกิจและสังคม(ดีอีเอส)สรุปสถานการณ์ข่าวปลอมสัปดาห์ล่าสุดพบ2ใน3ข่าวปลอมคนสนใจมากสุดอยู่ในกลุ่มข่าวนโยบายรัฐขณะที่ข่าวปลอมด้านเศรษฐกิจน้อยสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่30กันยายน- 6ตุลาคม2565โดยศูนย์ต่อต้านข่าวปลอมพบข้อความที่เข้ามาจำนวน5,650,190ข้อความโดยมีข้อความที่ต้องดำเนินการตรวจสอบ(Verify)ทั้งสิ้น345ข้อความรวมเรื่องที่ต้องดำเนินการตรวจสอบ142เรื่องในจำนวนนี้เป็นเรื่องCovid-19จำนวน6เรื่อง
ทั้งนี้เมื่อพิจารณาจากข่าวปลอมที่ได้รับความสนใจในสัปดาห์ล่าสุดนี้แบ่งได้เป็น4กลุ่มประกอบด้วยกลุ่มที่1.ข่าวปลอมเรื่องนโยบายรัฐบาลจำนวน63เรื่องกลุ่มที่2.ข่าวปลอมเรื่องผลิตภัณฑ์สุขภาพวัตถุอันตรายเครื่องสำอางรวมถึงสินค้าและบริการที่ผิดกฎหมายจำนวน36เรื่องกลุ่มที่3.คือข่าวปลอมเรื่องภัยพิบัติจำนวน23เรื่องและสุดท้ายกลุ่มที่4.ข่าวปลอมเรื่องเศรษฐกิจจำนวน20เรื่องทั้งนี้ข่าวปลอมทั้ง4กลุ่มมีความเกี่ยวเนื่องกับเรื่องโควิค-19จำนวน6เรื่อง
อย่างไรก็ตามเมื่อพิจารณาจากข่าวปลอมที่ได้รับความสนใจลำดับต้นๆในสัปดาห์ล่าสุดนี้พบว่าส่วนใหญ่เป็นข่าวด้านเศรษฐกิจขณะที่ข่าวปลอมโควิดอยู่ในช่วงขาลงทั้งนี้ข่าวปลอมที่มีคนสนใจสูงสุด10อันดับมีดังนี้อันดับที่1เรื่องไปรษณีย์ไทยเปิดรับสมัครงานตำแหน่งกดรับออเดอร์ออนไลน์รายได้800 - 3,000บาทต่อวัอันดับที่2เรื่องธนาคารออมสินปล่อยสินเชื่อไทรทองวงเงิน100,000บาทผ่อน700บาทผ่านไลน์อันดับ3เรื่องกินบะหมี่กึ่งสำเร็จรูปดิบจะถูกดูดน้ำย่อยในลำไส้ทำให้ร่างกายขาดน้ำอันดับที่4เรื่องดื่มน้ำใบย่านางช่วยรักษาโรคมะเร็งอันดับที่5เรื่องออมสินปล่อยสินเชื่อเพื่อคุณผ่อนต่ำสุด485บาทต่อเดือนผ่านไลน์อันดับที่6เรื่องกรุงไทยส่งSMSให้ประชาชนเพื่อยื่นรับสิทธิ์สินเชื่อ60,000บาทอันดับที่7เรื่องออมสินและกรุงไทยร่วมกับบริษัทเอกชนเปิดให้กู้ยืมผ่านไลน์5,000 - 300,000บาทอันดับที่8เรื่องผู้ประกอบการที่ใช้ตราฮาลาลบนสินค้าไม่ต้องเสียภาษีอันดับที่9เรื่องผลิตภัณฑ์Keruผักในรูปแบบแคปซูลช่วยชะลอการเสื่อมของสมองกำจัดไขมันล้างหลอดเลือดลดอาการอ่อนเพลียเหนื่อยง่ายอันดับที่10เรื่องเกาหลีเตรียมเปิดรับแรงงานรอบใหม่ไม่จำกัดวุฒิรายได้มากกว่า52,900บาท
“ขอให้ประชาชนตระหนักรู้เท่าทันข่าวปลอมที่ถูกแพร่กระจายอยู่บนโซเชียล/ออนไลน์โดยสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
**************